POChTA ALOQASI OPERATORLARI, PROVAYDERLARI UChUN JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BOʻYIChA IChKI NAZORAT QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2018-11-30)

Oʻzbekiston Respublikasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 43-son, 451-modda) Qonuniga muvofiq Oʻzbekiston aloqa va axborotlashtirish agentligi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti qaror qiladilar: 1. Oʻzbekiston aloqa va axborotlashtirish agentligi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 10-8/4270 va 33-09-son qarori (roʻyxat raqami 2032, 2009-yil 3-noyabr) (Oʻzbekiston Respublikasi qonun hujjatlari toʻplami, 2009-yil, 45-son, 490-modda) bilan tasdiqlangan “Pochta aloqasi operatorlari, provayderlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalari”ga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4-band quyidagi mazmundagi uchinchi — sakkizinchi xatboshilar bilan toʻldirilsin: “Mazkur Qoidalarga rioya etilishi uchun masʼul shaxs pochta aloqasi operatori, provayderining buyrugʻi bilan rahbarlik lavozimini egallagan xodimlar orasidan tayinlanadi. Mazkur Qoidalarga rioya etilishi uchun masʼul shaxs quyidagilarga majburdir: pochta aloqasi sohasidagi qonun hujjatlarini, shu jumladan Oʻzbekiston aloqa va axborotlashtirish agentligining normativ hujjatlarini bilishga; pochta aloqasi xizmatlarini koʻrsatish qoidalari toʻgʻrisidagi bilimlarga ega boʻlishga, shuningdek, maxsus kurslarda malakani muntazam oshirishga. Mazkur Qoidalarga rioya etilishi uchun masʼul etib oʻz faoliyatida va axloqida ishonib topshirilgan boʻlinmani notoʻgʻri boshqargani yoki ishni vijdonan yuritmaganini namoyon etgan, shuningdek, iqtisodiyot sohasidagi jinoyati uchun ilgari sud tomonidan jinoiy javobgarlikka tortilgan shaxslar tayinlanishi mumkin emas. Pochta aloqasi operatorlari, provayderlari boʻlinmalari xodimlarining mazkur Qoidalarga rioya etilishi uchun masʼul shaxs bilan oʻzaro munosabat tartibi pochta aloqasi operatorlari, provayderlarining ichki hujjatlari bilan belgilanadi”. 2. 6-band quyidagi tahrirda bayon etilsin: “6. Pochta aloqasi operatorlari, provayderlari har yili 15-yanvargacha mazkur Qoidalarga rioya etilishi uchun masʼul shaxslar roʻyxatini soʻrovnoma maʼlumotlarini ilova qilgan holda Oʻzbekiston Respublikasida pochta va telekommunikatsiyalar xoʻjalik yurituvchi subyektlari faoliyati ustidan davlat nazorati boʻyicha Davlat aloqa inspeksiyasiga (bundan keyingi oʻrinlarda Davlat aloqa inspeksiyasi deb yuritiladi) taqdim etadi. Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ishlar toʻgʻrisidagi hisobotlar har chorakda Davlat aloqa inspeksiyasiga chorak yakunidan keyingi oyning 5-sanasigacha taqdim etiladi. 3. 9-bandda: toʻrtinchi xatboshi chiqarib tashlansin; beshinchi—sakkizinchi xatboshilar tegishincha toʻrtinchi — yettinchi xatboshilar deb hisoblansin; quyidagi mazmundagi yettinchi — toʻqqizinchi xatboshilar bilan toʻldirilsin: “foydalanuvchilardan amaliy ish munosabatlarining maqsadi va koʻzlangan xususiyati, shuningdek, zarur holatlarda pul mablagʻlarining kelib chiqish manbai toʻgʻrisidagi axborotni soʻrash; lozim darajada tekshirish materiallariga qoʻshib qoʻyiladigan yaqqol iqtisodiy mohiyatga ega boʻlmagan, foydalanuvchining taʼsis hujjatlarida yoki davlat roʻyxatidan oʻtkazish toʻgʻrisidagi guvohnomasida nazarda tutilgan maqsad va faoliyat turlariga toʻgʻri kelmaydigan barcha operatsiyalar boʻyicha lozim darajada tekshirish natijalari va xulosalarini yozma ravishda qayd etish; identifikatsiyalashni yakunlash imkoni boʻlmaganda yoki lozim darajada tekshirish natijalariga koʻra, u bilan amaliy ish munosabatlarini oʻrnatish maqsadga muvofiq emasligini koʻrsatib turadigan maʼlumotlar olinganda, pul oʻtkazmalarini amalga oshirishda foydalanuvchiga rad javobini berish”; yettinchi xatboshi oʻninchi xatboshi deb hisoblansin. 4. 10-band quyidagi tahrirda bayon etilsin: “10. Soʻnggi yangiliklarga, jumladan, jinoiy faoliyatdan olingan daromadlarni legallashtirishning va terrorizmni moliyalashtirishning zamonaviy usullari, uslublari va yoʻnalishlari haqidagi axborotga ega boʻlishlarini taʼminlash hamda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish borasidagi qonun hujjatlari va majburiyatlarning barcha jihatlarini aniq tushuntirib berish maqsadida pochta aloqasi operatorlari, provayderlari Oʻzbekiston aloqa va axborotlashtirish agentligi bilan kelishuv boʻyicha mazkur Qoidalarga rioya etilishi uchun masʼul shaxslarni doimiy ravishda qayta tayyorgarlikdan oʻtkazishlari shart”. 5. 11-band quyidagi tahrirda bayon etilsin: “11. Lozim darajada tekshirish jarayonida olingan maʼlumotlar asosida, faoliyat turi va pul mablagʻlari bilan amalga oshiriladigan operatsiyalarni inobatga olgan holda, foydalanuvchiga jinoiy faoliyatdan olingan daromadlarni legallashtirish yoki terrorizmni moliyalashtirish maqsadida operatsiyalar amalga oshirilishining tegishli tavakkalchilik xavfi darajasi (yuqori yoki past) belgilanadi. Pochta aloqasi operatorlari, provayderlari avvaldan quyidagi mezonlarga javob beradigan foydalanuvchilarni yuqori darajadagi xatar toifasiga kiritishi va ularga nisbatan kuchaytirilgan eʼtibor qaratishi lozim: ularga nisbatan terrorchilik faoliyatida ishtirok etayotganligi yoxud terrorchilik faoliyati bilan shugʻullanayotgan shaxslarning nazorati ostida ekanligi yoxud terrorchilik faoliyati bilan shugʻullanayotgan yoki shugʻullanishda gumon qilinayotgan tashkilotning bevosita yoki bilvosita mulkdori ekanligi yoxud uni nazorat qilayotgan shaxs ekanligi toʻgʻrisida maʼlumotlar mavjud boʻlgan shaxslar; jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasida xalqaro hamkorlikda ishtirok etmayotgan davlatda (hududda) yoxud offshor hududda doimiy yashayotgan, turgan yoki roʻyxatga olingan shaxslar; offshor hududlarda hisobvaraqqa ega boʻlgan rezident va norezidentlar; haqiqatda joylashgan joyi taʼsis yoki roʻyxatga olish hujjatlarida koʻrsatilgan maʼlumotlarga muvofiq boʻlmagan tashkilotlar va yakka tartibdagi tadbirkorlar; faoliyat davri moliyaviy yilning bir choragidan oshmagan tashkilot va yakka tartibdagi tadbirkorlar; haqiqiy mulkdori mazkur bandning uchinchi va toʻrtinchi xatboshilarida koʻrsatilgan shaxslar hisoblangan tashkilotlar; muntazam ravishda (uch oy davomida ketma-ket ikki martadan koʻp) shubhali operatsiyalarni amalga oshiruvchi foydalanuvchilar. Tavakkalchilik xavfining yuqori darajasini belgilashda pochta aloqasi operatorlari, provayderlari foydalanuvchini lozim darajada tekshirishning kuchaytirilgan choralarini koʻrishi va ular tomonidan sodir etilayotgan operatsiyalarning doimiy monitoringini amalga oshirishi shart. Agar foydalanuvchi yuqori darajadagi tavakkalchilik xavfi bilan bogʻliq boʻlmasa, u holda bunday foydalanuvchilar past darajadagi tavakkalchilik xavfi toifasiga kiritiladi. Foydalanuvchi tomonidan amalga oshirilayotgan operatsiyalarning xususiyati oʻzgarishiga qarab, pochta aloqasi operatorlari, provayderlari tavakkalchilik xavfi darajasini qayta koʻrib chiqishi lozim”. 6. 12-bandda: quyidagi mazmundagi ikkinchi xatboshi bilan toʻldirilsin: “foydalanuvchilar bilan amaliy ish munosabatlarini oʻrnatishda”; ikkinchi—toʻrtinchi xatboshilar tegishincha uchinchi — beshinchi xatboshlar deb hisoblansin. 7. 17-banddagi “haqli” degan soʻz “majbur” degan soʻz bilan almashtirilsin. 8. Quyidagi mazmundagi 191 — 194-bandlar bilan toʻldirilsin: “191. Foydalanuvchi va benefitsiar mulkdorni identifikatsiyalashda pochta aloqasi operatorlari, provayderlari olingan axborotni ushbu Qoidalarning 22-bandida keltirilgan shaxslar roʻyxati bilan taqqoslashi lozim. 192. Pul oʻtkazmalari bilan bogʻliq operatsiyalar toʻgʻrisidagi maʼlumotlar zarurat tugʻilganda operatsiyaning barcha tafsilotlarini qayta tiklash mumkin boʻlgan tarzda rasmiylashtirilishi kerak. 193. Barcha murakkab, gʻayrioddiy yirik miqdordagi operatsiyalar yoxud iqtisodiy yoki qonuniy maqsadsizligi aniq yoxud koʻrinib turgan boshqa shubhali operatsiyalar boʻyicha lozim darajada tekshirish natijasida olingan maʼlumotlar qogʻoz koʻrinishdagi tashuvchilarda qayd qilinadi yoki foydalanuvchilarni identifikatsiyalashni amalga oshiruvchi shaxslarga foydalanuvchi toʻgʻrisidagi axborotni tekshirish uchun doimiy rejimda tezkor foydalanish imkonini beradigan maʼlumotlarning elektron bazasiga kiritiladi. 194. Foydalanuvchini lozim darajada tekshirish va identifikatsiyalash natijasida olingan maʼlumotlar pochta aloqasi operatorlari, provayderlari tomonidan har yili yangilanib borilishi kerak”. 9. 20-band quyidagi mazmundagi oʻn birinchi xatboshi bilan toʻldirilsin: “identifikatsiyalashni yakunlashning imkoni boʻlmasligi yoki lozim darajada tekshirish natijalariga koʻra, foydalanuvchi bilan amaliy ish munosabatlarini oʻrnatish maqsadga muvofiq emasligini koʻrsatib turadigan maʼlumotlarning olinishi”; oʻn birinchi xatboshi oʻn ikkinchi xatboshi deb hisoblansin. 10. 27-banddagi “identifikatsiyalash maʼlumotlarini va foydalanuvchilarni lozim darajada tekshirishga doir materiallarni” degan soʻzlar “identifikatsiyalash maʼlumotlarini va foydalanuvchilarni lozim darajada tekshirishga doir materiallarni, shu jumladan, ishga doir yozishmalarni” degan soʻzlar bilan almashtirilsin. 11. Quyidagi mazmundagi 281-band bilan toʻldirilsin: “281. Mazkur Qoidalar, shuningdek jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha choralarni tartibga soluvchi boshqa hujjatlar pochta aloqasi operatorlari, provayderlari tarkibiy boʻlinmalarining barcha xodimlariga yetkazilishi kerak”. 12. 29-band “Oʻzbekiston aloqa va axborotlashtirish agentligi” degan soʻzlardan keyin “va Davlat aloqa inspeksiyasi” degan soʻzlar bilan toʻldirilsin.